KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2023. október 25 –i ülésére)


TÁRGY: 		TULAJDONOSI HOZZÁJÁRULÁS DR. MEZEI TÍMEA EGYÉNI VÁLLALKOZÓ FOGORVOS RÉSZÉRE A KISKŐRÖS, ÁRPÁD U. 8. SZÁM ALATTI FOGORVOSI RENDELŐ SZÉKHELYKÉNT TÖRTÉNŐ HASZNÁLATÁHOZ


[bookmark: _Hlk147760327]A Képviselő-testület 97/2023. számú határozata szerint Kiskőrös Város Önkormányzata és a Mesés Mosoly Műhely Korlátolt Felelősségű Társaság (székhelye: 6230 Soltvadkert, Ifjúság útja 25. 1. emelet 3. ajtó) között 2023. szeptember 20. napján 8647-15/2023. számú feladat-ellátási szerződés jött létre a 2. számú felnőtt fogorvosi körzet működtetésére. A 2. számú felnőtt fogorvosi körzet fogászati alapellátási feladatait Dr. Mezei Tímea, a Mesés Mosoly Műhely Korlátolt Felelősségű Társaság képviselője, mint személyes ellátásra kötelezett fogorvos látja el. 

Dr. Mezei Tímea a területi ellátási kötelezettséggel biztosított fogászati ellátás rendelési idején túl fogászati magánrendelést is szeretne végezni az Önkormányzat tulajdonában lévő, 6200 Kiskőrös, Árpád utca 8. szám alatti orvosi rendelőben, de ezt a tevékenységet nem a Mesés Mosoly Műhely Korlátolt Felelősségű Társaság nevében, hanem egyéni vállalkozóként biztosítaná. 
Dr. Mezei Tímea 2023. október 9. napján kelt beadványában kérte, hogy a Képviselő-testület járuljon hozzá ahhoz, hogy egyéni vállalkozásának székhelye és telephelye a Kiskőrös, Árpád utca 8. szám alatt legyen.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012 (XII.19.) önk. rendelet 9. §-a szerint a tulajdonosi jogokat az Önkormányzat Képviselő-testülete, vagy átruházott hatáskörben a polgármester gyakorolja az e rendeletben foglaltaknak megfelelően. A polgármesternek ebben a kérdésben nincs átruházott hatásköre.

Fentiekre tekintettel javaslom a Képviselő-testületnek, hogy a határozat-tervezet szerint döntsön.


Kiskőrös, 2023. október 16.



                                                                                     		Domonyi László s.k.,
                                                                                           	      polgármester




HATÁROZAT-TERVEZET


A Képviselő-testület 

1. hozzájárul ahhoz, hogy Dr. Mezei Tímea fogorvos, egyéni vállalkozó a Kiskőrös, belterületi 2481 hrsz-on nyilvántartott, természetben Kiskőrös, Árpád u. 8. szám alatt található önkormányzati tulajdonban lévő ingatlanban elhelyezkedő orvosi rendelő helyiséget székhelyként és telephelyként használhassa.

2. felkéri az Egészségügyi, Gyermekjóléti és Szociális intézmény vezetőjét, hogy a határozat 1. pontjában szereplő helyiség üzemeltetésével kapcsolatos intézkedéseket tegye meg. 


Felelős: 	polgármester, 
Egészségügy, Gyermekjóléti és Szociális Intézmény vezetője
Határidő:	2023. december 31.






